Colombo

Colombo (fonetski Kolombo, sinhaleški: කොළඹ, tamilski: கொழும்பு) je najveći grad, ekonomski, kulturni i trgovački centar Šri Lanke, a sve do 1985. i glavni grad te otočke države. Uži grad broji 672.743 stanovnika. Geografija Grad leži na zapadnoj strani otoka, u njegovoj neposrednoj blizini (10 km) leži novi novi glavni grad Šri Lanke – Sri Jayawardenepura Kotte. U široj okolici Colomba je 2011., živjelo 2,323.826 stanovnika. Historija Ime Colombo potječe od singaleške imenice Kolom Tota, što znači morska luka. Colombo je bio središte kolonijalne uprave na otoku. Portugalci su ga naselili početkom 16. stoljeća, a nakon njih uslijedili su Nizozemci u 17. stoljeću te Britanci u 19. stoljeću. Nizozemci su uništili portugalske utvrde i izgradili svoju vlastitu, koju su potom razorili Britanci u cilju širenja grada. Poslovno središte širilo se u tri etape; prvo utvrda, zatim Pettah i na kraju New Bazaar. Porastom broja stanovnika ljudi su se počeli iseljavati u prigradske krajeve. Pristanište u Colombu postalo je glavna luka za europske brodove koji su plovili između Južne Afrike i Australije, a ishod toga bilo je značajno povećanje prometa u luci uopće. Colombo je i danas jedna od najvećih transportnih luka u Aziji. Reference